कोरोना की वजह से नोएडा में 12 और गाजियाबाद में 15 लोगों की गई जान, जानिए 24 घंटे में कितने मामले आए
दिल्ली से सटे उत्तर प्रदेश के नोएडा और गाजियाबाद में कोरोना की वजह से होने वाली मौतों में बढ़ोतरी हुई है। पिछले 24 घंटों के दौरान नोएडा में कोरोना की वजह से 12 लोगों की जान गई है जबकि गाजियाबाद में 15 लोगों की मृत्यु हुई है। दोनो शहरों में कोरोना का संक्रमण बढ़ता जा रहा है।
नोएडा: दिल्ली से सटे उत्तर प्रदेश के नोएडा और गाजियाबाद में कोरोना की वजह से होने वाली मौतों में बढ़ोतरी हुई है। पिछले 24 घंटों के दौरान नोएडा में कोरोना की वजह से 12 लोगों की जान गई है जबकि गाजियाबाद में 15 लोगों की मृत्यु हुई है। दोनो शहरों में कोरोना का संक्रमण बढ़ता जा रहा है। 24 घंटों के दौरान नोएडा में कोरोना वायरस के 971 और गाजियाबाद में 1068 मामले दर्ज किए गए हैं। हालांकि दोनो शहरों में रिकवरी की दर में भी सुधार हो रहा है। गाजियाबाद में पिछले 24 घंटों के दौरान 1123 लोग ठीक होकर घर जा चुके हैं जबकि नोएडा में 361 लोग रिकवर हुए हैं। सिर्फ नोएडा या गाजियाबाद ही नहीं बल्कि उत्तर प्रदेश के कई और शहरों में कोरोना का संक्रमण चिंता का कारण बना हुआ है, पिछले 24 घंटों के दौरान लखनऊ में कोरोना वायरस की वजह से 39 लोगों की जान गई है और 4437 नए कोरोना मामले सामने आए हैं। लखनऊ के अलावा प्रयागराज, वाराणसी और कानपुर में भी ज्यादा मौतें हो रही हैं। पिछले 24 घंटों के दौरान उत्तर प्रदेश में कोरोना वायरस के 32993 नए मामले सामने आए हैं।  पिछले 24 घंटों के दौरान पूरे राज्य में 1.84 लाख से ज्यादा कोरोना टेस्ट हुए हैं यानि कोरोना का पॉजिटिविटी रेट लगभग 18 प्रतिशत दर्ज किया गया है।  उत्तर प्रदेश में पिछले 24 घंटों के दौरान सबसे ज्यादा मामले लखनऊ में दर्ज किए गये हैं जहां पर 4437 केस आए हैं, इसके बाद कानपुर नगर में 2320, वाराणसी में 1752, प्रयागराज में 1521, गौतमबुद्ध नगर में 971 तथा गाजियाबाद में 1068 नए मामले दर्ज किए गए हैं। अबतक उत्तर प्रदेश में 1153097 कोरोना मामले दर्ज किए जा चुके हैं जिनमें 834961 लोग पूरी तरह से ठीक भी हो चुके हैं, उत्तर प्रदेश में फिलहाल कोरोना वायरस के 306458 एक्टिव मामले हैं।ये भी पढ़ें